Stockfleths

Stockfleths er en kjede kaffebarer og spesialforretninger for kaffe og te med 11 utsalgssteder i Oslo, Ski og Sandvika. Selskapet har historie tilbake til 1895, da navnet var «Den danske kaffeforretning». Astri Stockfleth overtok driften i 1913, og navnet ble endret til Astri Stockfleth i løpet av 1930-årene. Da bedriften ble omdannet til aksjeselskap i 1973 fikk den navnet Stockfleths AS kaffe og te. Stockfleths er privateid 50% av Fourxp og resterende 50% av Solberg og Hansen som igjen eies av NorgesGruppen. Fourxp eies av Gründerne Thomas Pulpan og Steinar Paulsrud som driver den konkurrerende kjeden Kaffebrenneriet som ble startet opp i 1993 på Bislett. Baristaer med tilknytning til Stockfleths har gjentatte ganger markert seg i konkurranser nasjonalt og internasjonalt og troféer fra pallplasseringer i NM i Baristakunst fra 2001 til 2008 er utstilt i kjedens forretning i Lille Grensen. Tim Wendelboe har bakgrunn fra Stockfleths. 

Stockfleths eies delvis av NorgesGruppen som også eier deler av den konkurrerende kaffebarkjeden Kaffebrenneriet.

 Eksterne lenker 


Kategori:Norske detaljistselskaper
Kategori:Etableringer i 1895
Kategori:NorgesGruppen